Diskusia:Miroslava Kernová

message: Takýto článok je podľa mňa vlastný výskum.--Pelex (diskusia) 07:43, 16. jún 2020 (UTC)
replies: text: možno by si mohol konkretizovať.--Jetam2 (diskusia) 07:55, 16. jún 2020 (UTC)
replies: text: :Podkladom životopisu by mal byť snáď nejaký životopis (aspoň jeden), ergo sekundárne zdroje. Ak sú všetky informácie zozbierané po prvý krát z primárnych zdrojov, prieči si sa to princípom wikipédie. Napr. jej rok narodenia je citovaný z nejakých primárnych dokumentov, atď. To sa nazýva vlastný výskum a vrhá to aj otázku encyklopedickej významnosti tejto osoby. Viď Wikipédia:Dva nezávislé netriviálne spoľahlivé zdroje. Ja som zbežne hľadal jej životopisy a okrem plátku Zem a Vek som nikde nič nenašiel.--Pelex (diskusia) 09:50, 16. jún 2020 (UTC)
replies: text: ::Hm, na jednej strane je celkom bežné citovať tituly priamo z UK. No na druhej, ako to teraz pozerám tak by článok naozaj potreboval prerobiť podľa presnejších zdrojov.--Jetam2 (diskusia) 11:25, 16. jún 2020 (UTC)

text: ::Doplnil som ešte ďalší interview (dokopy sú tam teraz dve) a príspevok vo vedeckej monografii, čo dúfam dostatočne napĺňa duch pravidla 2NNSZ. Mimo toho životopis nie je taký, ktorý by bol nezávislý od M. Kernovej (keďže jediný sa nachádza na jej portáli O médiách.com, ak nerátam aj profil na profesnej sociálnej sieti LinkedIn). Tie články, ktoré kolujú po dezinformačných médiách azda neradno ani spomínať, M. Kernovú už dlhodobo obviňujú zo šírenia „bruselskej propagandy“ a podobných vyfabulovaných činov ( ). Všetky informácie pochádzajú z verejne dostupných zdrojov; tie údaje z primárnych zdrojov, resp. databáz sú len čiastkového charakteru (rodné priezvisko, dátum narodenia, mesiac začatia publikovania pre príslušné médiá, forma podnikania).--Jastrabec (diskusia) 15:27, 16. jún 2020 (UTC)

text: Súhlasím s Pelexom, citovať register zmlúv a zdôvodňovať to poznámkami je celkom hardcore. Podobná situácia vznikla pred časom so šéfredaktorom aktualít.sk Bárdym, ktorý sa najmä v postkuciakovských časoch široko zviditeľnil, avšak relevantné zdroje sa našli len tak-tak (a takisto neviem, odkiaľ sa vzal taký dátum narodenia). Ľudsky som rád, že tu Bárdy aj Kernová majú profily, avšak wikipedicky sa mi to zdá na hrane. --Matej.hudacek (diskusia) 18:49, 16. jún 2020 (UTC)
Čo sa týka dolovania osobných údajov z katastra a zmlúv (hoci teda ten kataster som tu už tiež v minulosti použil), je tam podľa mňa trochu aj etická dilema – či tu týmto spôsobom medializovať údaje, ktoré si dotyční možno zas až tak neželajú medializovať (keďže ich typicky inde – v rozhovoroch, oficiálnych profiloch, CV, atď. neuviedli). Medializovaním odkazu na LV (čím fakticky v priemernom prípade zverejňujeme aj bydlisko dotyčného) môžeme tiež nechtiac „informovať“ rôznych zúfalcov, ktorí by tú informáciu trebárs sami neboli schopní dohľadať. Tiež mám lokálne odložené odkazy, ktoré by týmto spôsobom dokladali dátumy narodení nejakých osôb, kde ich nemáme uvedené (lebo chýba zmysluplný zdroj), do článkov ich po uváźení radšej nedopĺňam. V časti prípadov ide dokonca o zmluvy, kde boli dátumy narodenia alebo RČ naivne „začiernené“, údaj je ale v dokumente stále prítomný. Používam dátumy z týchto zdrojov typicky raz za čas na overenie, či náhodou nie je dátum medzičasom dohľadateľný v nejakom oficiálnom zdroji. --Teslaton (diskusia) 19:08, 16. jún 2020 (UTC)

text: To je dobrá pripomienka. Myslím, že uvádzanie zmluvy nie je vhodné.--Jetam2 (diskusia) 19:48, 16. jún 2020 (UTC)

text: To je dobrá pripomienka. Síce ide zásadne o verejne dostupné zdroje, no nie každý vie vyhľadávať v týchto databázach (čo obzvlášť platí o pošukoch typu čitateľ Zeme & Veku) a pokiaľ ide o žijúcu osobu, ktorá ani nie je verejný činiteľ, takýto odkaz na list vlastníctva potenciálne môže nasmerovať na jej bydlisko, zvýšiť riziko stalkingu, prípadne sociálneho inžinierstva. Po zhodnotení Teslatonovej pripomienky to preto dávam preč, nechávam tam rodné priezvisko (ale bez odkazu na zmluvu; tunajší správcovia-diskutéri budú vedieť, odkiaľ to je a do budúcnosti sa prípadní spochybňovači tejto informácie môžu pozrieť sem, do diskusie); dám radšej preč aj odkazy na živnostenský a obchodný register, nechám tam len referenciu bez URL.--Jastrabec (diskusia) 06:18, 17. jún 2020 (UTC)
replies: text: :Mali by sme údaje odstrániť aj z histórie?--Jetam2 (diskusia) 08:07, 17. jún 2020 (UTC)
1. Citovanie dátumov narodenia z verejne dostupných registrov nie je vôbec žiaden problém, pokiaľ sa bezpečne vie, že ide o túto osobu. A nejde ani o zdroje primárne, primárne zdroje by v tomto prípade boli rodné listy alebo niečo také. Dokonca je to presne naopak: Je veľmi časté (najmä na Slovensku), že v sekundárnych a terciárnych zdrojoch sa pomýlia a napíšu nesprávny dátum; v registroch tohto typu sa také niečo naopak nestáva. 2. Citovanie osobných údajov zo zverejnených zmlúv (jeden z javov špecificky slovenských) by problém byť mohol. 3. Ozajstný problém je naopak citovanie bežných novín, ktoré tu máme vo všetkých článkoch o ľuďoch, ktoré sú tým pádom absolútne bezcenné (čo žiaľ čitateľ netuší). Problém je o to horší, že kým napríklad v USA alebo v Nemecku by sa dali nájsť citovateľné noviny, na Slovensku také neexistujú ani jedny (v citovaných štátoch by sa všetky považovali svojou kvalitou za jasný bulvár). Ale to tu očividne dobrých 10 rokov takisto nikoho netrápi. Hlavne, že riešime dátumy narodenia. 2A02:AB04:2C44:1900:9CF9:AB92:4246:FCE9 09:00, 17. jún 2020 (UTC)

text: Ďakujeme, že si nás, prízemných babrákov upozornil, že informácie v novinách sú bulvárom. Idem si hneď otvoriť Encyklopédiu Britanicu aby som si niečo našiel o terajšom predsedovi parlamentu.--Pelex (diskusia) 09:24, 17. jún 2020 (UTC)
replies: text: : Pre seba si môžeš nájsť čo chceš. Do encyklopédie ale patria informácie z kvalitných zdrojov a nie z bulváru. Ale je mi jasné, že nerozumieš ani slovo z toho, čo som napísal. Mimochodom hore pozdravujem ďalší nový nick jedného redaktora. Je to veľmi nenápadné. 2A02:AB04:2C44:1900:9CF9:AB92:4246:FCE9 09:35, 17. jún 2020 (UTC)
K tejto diskusii ma napadá len jedno heslo: „Aktívny blbec je horší ako triedny nepriateľ“. Radšej tu nemať nič, ako overené údaje. --2A00:11C0:4:794:0:0:0:7 15:27, 17. jún 2020 (UTC)
thread_title:  Vlastný výskum